স্টাফ রিপোর্টার ॥ বাংলাদেশে প্রতি বছর বাড়ছে গাড়ীর ব্যবহার। কিন্তু সেই গাড়ীর টায়ার আমদানী খাতে উল্লেখযোগ্য পরিমাণ বৈদেশিক মুদ্রা ব্যয় হয়। এবার দেশেই টায়ার উৎপাদন করে বৈদেশিক মুদ্রা সাশ্রয়ের উদ্যোগ নিয়েছে যমুনা গ্র“প। শুধু তাই নয় বিদেশে রপ্তানীরও পরিকল্পনা রয়েছে তাদের। আর সেই লক্ষ্যে মাধবপুর উপজেলার বেজুড়া গ্রামে শুরু হয়েছে যমুনার ফ্যাক্টরি নির্মানের কাজ। গতকাল বুধবার দুপুরে এই নির্মাণ কাজের আনুষ্ঠানিক উদ্বোধন করেন হবিগঞ্জ-৩ আসনের এমপি অ্যাডভোকেট মোঃ আবু জাহির। যমুনা গ্র“পের চেয়ারম্যান নুরুল ইসলাম বাবুল জানান, প্রাথমিকভাবে বেজুড়া গ্রামের ১৫০ বিঘা জমিতে শুরু হয়েছে ফ্যাক্টরি নির্মাণের কাজ। ২০১৬ সালের মধ্যে সেখানে উৎপাদন শুরু হবে। এই ফ্যাক্টরিতে থাকবে দু’টি ইউনিট। একটিতে উৎপাদন হবে টায়ার এবং অন্যটিতে সুতা ও কাপড়। টায়ার উৎপাদন ...